text: Mystik om død kvinde
  26 juni 2012 kl. 17.29
  Politiet er fortsat på bar bund i sagen om liget af en kvinde, der blev fundet mandag formiddag i strandkanten på Rindby Strand på Fanø.
  Kvinden blev tirsdag obduceret, og den viser, at der ikke var tale om en forbrydelse. Kvinden har ligget i vandet mellem to og syv dage.
  Politiet har fortsat ikke kendskab til kvindens identitet.
  Kvinden anslås at være 50-60 år, muligvis ældre. Hun var lys i huden, cirka 170 centimeter høj og vejede cirka 62 kilo.
  Hun havde langt, mørkt, muligvis gråsprængt hår. 
  Desuden havde hun et stort operationsar ved venstre hofte og et lige over venstre hofte.
  Hvis du savner nogen, der passer til beskrivelsen, så kontakt Syd- og Sønderjyllands Politi på telefon 1-1-4.
  